ראאד אל-עטאר

ראאד אל-עטאר (בערבית: رائد العطار; כונה "אבו אַיְמַן") (1974 - 21 באוגוסט 2014) היה מפקד בחמאס והמפקד בפועל של גדודי עז א-דין אל-קסאם, הזרוע הצבאית של ארגון חמאס. התגורר בעיר עזה, חוסל ברפיח על ידי צה"ל בתקיפה אווירית במהלך מבצע צוק איתן. אל-עטאר היה ממתכנני אירוע החטיפה של גלעד שליט בשנת 2006, וכן אחראי להחזקתו בשבי. כמו כן, שלח חוליות טרור מעזה לסיני על מנת שירו רקטות מסיני לעבר אילת ועקבה.

היסטוריה
ב-18 באוקטובר 2011, יום שחרורו של גלעד שליט צולם אל-עטאר ביחד עם רמטכ"ל ומפקד חמאס ברצועת עזה אחמד ג'עברי, כאשר שניהם אוחזים בו.

ב-14 בנובמבר 2012, עם תחילתו של מבצע עמוד ענן ביצע צה"ל סיכול ממוקד בג'עברי, באמצעות ירי מדויק מכלי טיס של חיל האוויר. אל-עטאר אמנם ישב לצד ג'עברי במכוניתו, אך לא נפגע.

לאחר חיסולו של ג'עברי מונה מרוואן עיסא למפקד הזרוע הצבאית של חמאס במקומו. המינוי נחשב כמפתיע, משום שהציפייה הייתה שמי שייכנס לנעליו של ג'עברי יהיה אל-עטאר, שהיה המקורב ביותר לג'עברי. בהמשך התברר כי מצרים התנגדה למינויו של אל-עטאר, בטענה שהאיש היה מעורב ביולי 2012 בחיסול 16 חיילים מצרים בסיני. לדברי גורם ביטחוני ישראלי בכיר, מינוי של אל-עטאר היה גורם לפיצוץ ביחסים בין חמאס לשלטון האחים המוסלמים במצרים, ואילו מינויו של עיסא נועד לרצות את המצרים ולזכות בנקודות זכות.

בהמשכו של מבצע עמוד ענן צה"ל הפציץ את ביתו בדרום הרצועה, אך אל-עטאר לא שהה שם.

במהלך מבצע צוק איתן דווח כי צה"ל הפציץ את ביתו, אך הוא שוב לא שהה בבית באותה עת. ב-21 באוגוסט 2014 הצליח צה"ל לחסלו בהפצצה ממוקדת של חיל האוויר.

חיים אישיים 
אל-עטאר היה נשוי ואב לשני בנים.

קישורים חיצוניים

 
 
 Raed Al Attar number three Hamas: Palestinian prisoners issue imprisoned in Israel - not unaware, Evernote, 18 May 2013

הערות שוליים

רצועת עזה: אישים
פעילי חמאס שנהרגו בידי ישראל
פלסטינים שנולדו ב-1974
פלסטינים שנפטרו ב-2014
פעילי חמאס שנהרגו במבצע צוק איתן